CELEX: 62016CN0446
Language: ro
Date: 2016-08-09 00:00:00
Title: Cauza C-446/16 P: Recurs introdus la 9 august 2016 de Kohrener Landmolkerei GmbH și DHG Deutsche Heumilchgesellschaft mbH împotriva Ordonanţei Tribunalului (Camera a șasea) din 8 iunie 2016 în cauza T-178/15, Kohrener Landmolkerei și DHG/Comisia

7.11.2016   
            
            
               RO
            
            
               Jurnalul Oficial al Uniunii Europene
            
            
               C 410/7
            
         Recurs introdus la 9 august 2016 de Kohrener Landmolkerei GmbH și DHG Deutsche Heumilchgesellschaft mbH împotriva Ordonanţei Tribunalului (Camera a șasea) din 8 iunie 2016 în cauza T-178/15, Kohrener Landmolkerei și DHG/Comisia
   (Cauza C-446/16 P)
   (2016/C 410/07)
   Limba de procedură: germana
   
      Părțile
   
   
      Recurente: Kohrener Landmolkerei GmbH și DHG Deutsche Heumilchgesellschaft mbH (reprezentant: A. Wagner, Rechtsanwalt)
   
      Cealaltă parte din procedură: Comisia Europeană
   
      Concluziile recurentelor
   
   
               —
            
            
               Anularea Ordonanţei Tribunalului din 8 iunie 2016 şi obligarea intimatei în recurs la plata cheltuielilor de judecat;
            
         
               —
            
            
               admiterea opoziţiei recurentelor din 23 decembrie 2014 în procedura AT-TSG-0007-01035.
            
         
      Motivele și principalele argumente
   
   În hotărârea atacată, Tribunalul a considerat că susţinerile recurentelor fac referire numai la netransmiterea la timp de către autorităţile naţionale. Recurentele au invocat însă şi faptul că au fost defavorizate prin articolul 51 alineatul (1) al doilea paragraf din Regulamentul nr. 1151/2012 (1) şi că această normă este nelegală întrucât nu cuprinde nicio reglementare a termenului în care autorităţile naţionale trebuie să transmită intimatei o notificare privind opoziţia formulată de recurente. Ele s-au întemeiat în acest sens pe o lipsă a unei dispoziţii, care conduce la situaţia ca, în cel mai rău caz, recurentele să nu poată formula în termen util opoziţia lor. Asupra acestui aspect Tribunalul nu s-a pronunţat încă.
   Tribunalul a constatat în ordonanţa atacată numai faptul că recurentele nu au invocat suficient nelegalitatea acestei dispoziţii. Ele au făcut deja referire în chiar cuprinsul cererii introductive la problematica stabilirii eronate a termenului prevăzut la articolului 51 alineatul (1) al doilea paragraf din Regulamentul nr. 1151/2012. Acest lucru nu înseamnă altceva decât că reglementarea dispoziţiei sus-menţionate a fost contestată şi că, prin aceasta, s-a plecat de la prezumţia că drepturile lor de persoane care au formulat opoziţie nu au fost pe deplin respectate.
   
      (1)  Regulamentul nr. 1151/2012 al Parlamentului European şi al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, p. 1).